จะกินยาคุมไดแอนค้ะ ตอนนี้ฉีดยาคุม ไดแอนช่วยให้หน้าอกใหญ่ขึ้นใหมค้ะ แล้วถ้าหยุดฉีดต้องรอให้ประจำเดือนมาก่อนใช่ใมค้ะ
สวัสดีค่ะ ยาเม็ดคุมกำเนิดไม่ได้ทำให้ขนาดหน้าอกใหญ่ขึ้นได้ถาวร ส่วนใหญ่จะเป็นเพียงในช่วงระยะแรกๆ ที่ทานยา เนื่องจากฮอร์โมนเอสโตรเจนในยาเม็ด อาจทำให้เกิดการคั่งของน้ำในร่างกาย โดยเฉพาะที่เต้านมทำให้รู้สึกผิวว่าดูมีน้ำมีนวลขึ้น หน้าอกคัดตึง และดูใหญ่ขึ้น แต่ผลเหล่านี้จะค่อยๆลดลงเมื่อทานยาไประยะหนึ่งแล้ว ร่างกายก็จะกลับมาเป็นปกติ หรือเมื่อหยุดทานยา ก็จะกลับมาเป็นปกติค่ะสำหรับในผู้ชาย จะมีความแตกต่างกับผู้หญิง หากทานยาคุมกำเนิด ย่อมมีผลไปกระตุ้นเต้านมให้ใหญ่ขึ้นมาได้ และอาจมีผลถาวรได้ เพราะฮอร์โมนเอสโตรเจนในยาคุมจะไปกระตุ้นท่อน้ำนมที่มีอยู่ให้ขยายขนาด เพิ่มจำนวน และพัฒนาเป็นต่อมน้ำนม ซึ่งในผู้หญิงเต้านมจะถูกพัฒนาจนเต็มที่มาตั้งแต่เข้าสู่ช่วงวัยรุ่นแล้ว จึงไม่สามารถพัฒนาต่อไปได้อีกค่ะแต่หากต้องการทาน ควรรอให้ถึงวันครบกำหนดนัดฉีดยาคุมเข็มต่อไป แล้วจึงเริ่มทานยาคุมเม็ดแรกในวันนั้นได้เลย ยาคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่องต่อไป ไม่ต้องรอให้มีประจำเดือนมาก่อนแล้วค่อยทานค่ะ